Vtáky

Vtáky (Aves) sú taxón (spravidla trieda) teplokrvných stavovcov (presnejšie: blanovcov), ktoré sú často schopné letu a často majú perie. Vývojovo vtáky patria do plazov (presnejšie do dinosaurov), ale tradične sa často klasifikujú ako samostatná skupina (trieda) rovnocenná s plazmi (k tomu porovnaj napríklad systém v článku blanovce). 

Pri bližšom pohľade je sporné, čo presne je vták a čo už vták nie je. V literatúre preto existuje veľa rôznych spôsobov vymedzenia taxónu vtáky (Aves). Najbežnejšie sa taxón vtáky (Aves) stotožňuje s niektorým z nasledujúcich taxónov:
 Avemetatarsalia/Pan-Aves (čiže všetky archosaury okrem pajašterov, inými slovami: všetky nekrokodílie archosaury)
 Avifilopluma (čiže všetky operené dinosaury, pričom pri najužšom chápaní pojmu perie je Avifilopluma zhodné s taxónom Pennaraptora)
 Avialae (čiže všetko, čo je vo vývojovom strome od [vrátane] rodu Archaeopteryx аž po [vrátane] spevavce; toto sú vlastne - s trochou zjednodušenia - všetky operené dinosaury schopné letu alebo aspoň pôvodne schopné letu; v nižšie uvedenej Systematike je táto definícia označená ako vtáky v širšom zmysle)
 Ornithothoraces (čiže v podstate Neornithes v užšom zmysle + Ichthyornithiformes + Hesperornithiformes + Enantiornithes)
 Neornithes v užšom zmysle (čiže korunové dinosaury, t. j. taxóny bežce (Palaeognathae) + letce (Neognathae); v nižšie uvedenej Systematike je táto definícia označená ako vtáky v užšom zmysle)

V základnom systéme používanom v tejto wikipédii (t. j. v systéme podľa Bentona 2024/2014/2005) sú vtáky (Aves) chápané v treťom vyššie uvedenom význame, teda ako iný názov taxónu Avialae. Sú to teda, trochu zjednodušene povedané, všetky operené dinosaury schopné letu, vrátane prípadov, kde ich schopnosť letu sekundárne zanikla. 

Avialae, presnejšie ich podskupina nazývaná Neornithes, sú skupina teropodných dinosaurov (maniraptorov), ktorá ako jediná prežila hromadné vymieranie na konci kriedy pred 66 miliónmi rokov.Oliver W. M. Rauhut & Christian Foth (2020). The Origin of Birds: Current Consensus, Controversy, and the Occurrence of Feathers. In: Foth C., Rauhut O. (eds). The Evolution of Feathers: 27-45. doi: https://doi.org/10.1007/978-3-030-27223-4_3 

Veda zaoberajúca sa vtákmi sa nazýva ornitológia. Vyhynutými druhmi vtákov sa zaoberá paleontológia či (presnejšie) paleozoológia.

 Počet druhov 
Dnes žijúce vtáky (Avialae) všetky spadajú do taxónu Neornithes. V súčasnosti je známych približne 10 400 druhov žijúcich vtákov (z toho viac ako 4 083 druhov nespevavcov a 5 895 druhov spevavcov)Hudec, K. et al. (2003). Soustava a české názvosloví ptáků světa, Muzeum Komenského Přerov, 462 s.Catherine Sheard, Montague H. C. Neate-Clegg, Nico Alioravainen, Samuel E. I. Jones, Claire Vincent, Hannah E. A. MacGregor, Tom P. Bregman, Santiago Claramunt & Joseph A. Tobias (2020). Ecological drivers of global gradients in avian dispersal inferred from wing morphology. Nature Communications, 11, Article number: 2463. doi: https://doi.org/10.1038/s41467-020-16313-6 a viac ako 2 000 fosílnych druhov.Caley, K. J. (2007). „Fossil birds“. Pp. 10–55 in del Hoyo, J., Elliott, A. and Christie, D. (eds.), Handbook of the Birds of the World, volume 12, Picathartes to Tits and Chickadees. Lynx Edicions, Barcelona. Je ale možné, že skutočná biodiverzita súčasného vtáctva je ešte oveľa vyššia a zahŕňa asi 11 000 až 18 000 druhov.Evan T. Saitta, Maximilian T. Stockdale, Nicholas R. Longrich, Vincent Bonhomme, Michael J. Benton, Innes C. Cuthill & Peter J. Makovicky (2020). An effect size statistical framework for investigating sexual dimorphism in non-avian dinosaurs and other extinct taxa. Biological Journal of the Linnean Society, blaa105. doi: https://doi.org/10.1093/biolinnean/blaa105 Odhaduje sa, že na Zemi žije približne 50 miliárd vtákov.https://phys.org/news/2021-05-avocet-zebra-finch-big-billion.html - From Avocet to Zebra Finch: big data study finds more than 50 billion birds in the world

 Charakteristika taxónu Avialae 
Avialae sú stavovce, ktoré sú pokryté klasickým perím a predné končatiny majú premenené na krídla, i keď tieto krídla sú u mnohých druhov čiastočne (resp. u niektorých bežcov extrémne) zredukované. Keďže majú krídla, sú dvojnohé. Veľká časť taxónu Avialae, najmä celý taxón Neornithes v užšom zmysle (do ktorého patria okrem iného všetky dnes žijúce vtáky), má bezzubý zobák a rozmnožuje sa škrupinatými vajcami. Podobne ako ostatné archosaury majú Avialae štvordielne srdce. Podobne ako (približne) ostatné Theropoda majú Avialae vysokú rýchlosť metabolizmu a sú teplokrvné. Najmä taxón Neornithes v užšom zmysle, ale sčasti aj ostatné Avialae (a v menšej miere už časť taxónu Theropoda), má časté zrasty kostí. Podobne ako (približne) ostatné Theropoda majú mnohé Avialae pneumatizované kosti.

Taxón Avialae sa prvýkrát objavil počas obdobia jury. Pravdepodobne sa vyvinul z operených dravých dinosaurov patriacich do skupiny Theropoda (spočiatku sa uvažovalo aj o thekodontnom pôvode taxónu Avialae). Od „nevtáčích“ dinosaurov vtáky odlišuje protistojný prst zadných končatín a pygostyl, kým ostatné znaky (kýlovitá hrudná kosť, perie, vzdušné vaky napojené na pľúca) nachádzame aj u rôznych dinosaurov. 

 Systematika 
 Systematika používaná v tejto wikipédii 
Vtáky z vývojového hľadiska patria medzi plazy, z tradičných a praktických dôvodov sa však tu aj inde zaraďujú ako oddelená skupina rovnocenná s plazmi.

Dolu uvedená systematika je (v tejto svojej časti) prevažne podľa Bentona 2005 (Delenia ostatných autorov sú dnes v tejto časti prakticky rovnaké, problémy sú až v časti letce – pozri príslušný článok): 

Avialae v širšom zmysle [o taxóne Avialae pozri aj v článku maniraptory ]:
 čeľaď Scansoriopterygidae - napr. rod †Scansoriopteryx 
 trieda vtáky (Aves) v širšom zmysle (= Avialae v užšom zmysle):
 ?rod †Gobipipus
 ?rod †Paleotringa – zaraďované aj pod názvom Gruiformes (v minulosti) alebo pod spornú skupinu Graculavidae
 ?rod †Gallornis
 ?rod †Wyleyia
 ?rod †Platanavis
 ?rod †Shenzhouraptor (Jeholornis)
 ?rod†Cretaaviculus
 ?rod† Ilerdopteryx
 ?rod† Jixiangornis (asi = Shenzhouraptor)
 ?čeľaď † Kuszholiidae – zaraďované aj nižšie pod Enantiornithes; patrí sem len rod Kuszholia; niekedy sa do Kuszholiidae zaraďujú aj niektoré z vyššie uvedených rodov
 ?čeľaď†Ptenopodiscidae
 ?čeľaď †Laornothidae – zaraďované aj pod Gruiformes (v minulosti) alebo pod spornú skupinu Graculavidae
 rad† Yandangornithiformes (=nespr. Yandangithformes)
 čeľaď Yandangornithidae Cai & Zhao, 1999
 rad†pravtákotvaré/pravtáky (Archaeopterygiformes) – v niektorých (starších) systémoch Archaeopterigiformes zahŕňa aj rody Rahonavis, Jeholornis (a donedávna aj rod Protarcheopteryx)
 čeľaď † pravtákovité (Archaeopterygidae) – pozri aj Archeopteryx
 rod †Jeholornis
 Avebrevicauda
 rod †Sapeornis
 podtrieda Pygostylia
 čeľaď †Confuciusornithidae
 infratrieda Ornithothoraces
 †Enantiornithes (Enantiornithomorpha) / rad
 ?rod †Dapingfangornis
 rod †Iberomesornis
 rod †Noguerornis
 rad † Euenantiornithes
...(vrátane E(oe)nantornithiformes a možno aj Axelornithiformes, Kuszholiidae, Sinornithiformes, Cathyornithiformes, Gobipterygiformes)
 nadkohorta Ornithuromorpha (=?Ornithomorpha; = Ornithurae v najširšom zmysle)
 rod †Hongshanornis
 rod †Gargantuavis
 rod †Vorona
 rad †Chaoyangiaformes
 rod †Yixianornis
 ?čeľaď †Chaoyangidae
 ?čeľaď †Songlingornithidae
 rad †Liaoningornithiformes
 čeľaď †Liaoningornithidae
 rad †Yanornithiformes
 čeľaď †Yanornithidae
 rad † Patagopterygiformes
 rod †Patagopteryx
 Ornithurae v širšom zmysle
 rod †Apsaravis
 kohorta Ornithurae v užšom zmysle
 ?rod †Neogaeornis
 ?rad †Gansuiformes
 rod †Gansus
 ?rad †Limnornithiformes
 čeľaď †Eurolimnornithidae
 ?rad †Palaeocursornithiformes – asi skôr spoločný rad s Limnornithiformes
 čeľaď †Cursornithidae
 rad † zubatovtákotvaré/ zubatovtáky (Hesperornithiformes, Odontornithes, Odontognathe)
... (vrátane čeľade †Baptornithidae zaraďovanej aj pod Podicipediformes a čeľade †Enaliornithidae zaraďovanej aj pod Procellarioidea)
 podkohorta Carinatae
 ?rod †Piksi
 rod †Limenavis
 rad †rybárovcotvaré/rybárovce (Ichthyornithiformes, Ambiortimorphae)
...(vrátane Ambiortiformes, Plegadornithidae, Angelinornithidae a ? Apatornithiformes)
 Neornithes (vtáky – Aves v užšom zmysle) / superdivisio, podtrieda– tradične zaraďované aj na rovnakú úroveň s podtriedou Pygostylia (Avebrevicauda) ako druhá podtrieda
 ?rod †Eremopezus
 ?rod †Palaeopapia
 ?rod †Paracycnopterus
 ?rod †Ceramornis – zaraďované aj pod Cimolopterygidae
 ?rod †Novacaesareaia
 ?čeľaď †Eleutherornithidae
 bežce (Paleognathia, Paleognathae, Eoaves)
 letce (Neognathae, Neognathia; Neoaves v širšom zmysle)

 Skupiny donedávna považované za vtáky 
 čeľaď †Alvarezsauridae (vrátane rodov Mononykus, Shuvuuia)
 rod †Praeornis (plaz)
 rod †Sinosauropteryx (dinosaurus zo skupiny Coelurosauria)
 rod †Protoavis (plaz – Conypsognathidae alebo skôr len chiméra)
 rod †Rahonavis (Rahona) (vtákovitý dinosaurus)

Podľa spornej štúdie z roku 2002 sa rad †Oviraptorosauria zaraďoval medzi vtáky pod Pygostylia alebo na rovnakú úroveň s Avebrevicauda (pričom potom v druhom prípade Avebricauda + Oviraptosauria = "Metornithes")

 Skupiny najnovšie niekedy považované za vtáky 
 †nadčeľaď Therizinosauroidea (Segnosauria, Segnosaurischia) – umiestnená priamo pod Avialae.
 †skupina Deinonychosauria – umiestnená priamo pod Aves v širšom zmysle.

 Feducciov systém 
Menšia skupina bádateľov (napr. Feduccia a Hou) delila ešte koncom 90. rokov 20. storčia vtáky na najvyššej úrovni takto:
 ?rod †Wyleyia
 †Saururae (Saururiae)
 †pravtákotvaré/pravtáky (Archaeopterygiformes)
 (Alvarezsauridae – v roku 2002 úplne odstránené z vtákov)
 †Confuciusornithidae
 †Enantiornithes
 †Ornithurae
...(ďalej ako hore)

 Niektoré pojmy 
 Archaeornithes = všetky Aves bez Neornithes (čiže opak pojmu Neornithes)

 Slovenská dvojica pravtáky – pravé vtáky sa môže vzťahovať na dvojicu:
 v systéme typu Feduccia: na Saururae – Ornithurae
 v iných systémoch: na Archeornithes – Neornithes
 a „pravtáky“ môže byť navyše aj synonymum pre pravtákotvaré (Archaeopterygiformes)

Referencie

 Iné projekty 

 Externé odkazy 
 Odporúčané slovenské názvoslovie vtákov